
  
DR.30.9.2013 65  

 
Pertama berkaitan dengan kolej vokasional yang telah dirujuk di bawah Kementerian 
Pendidikan yang mana saya ingin penjelasan sejauh mana persiapan prasarana. Ini kerana 
makluman yang kita terima daripada pihak sekolah, alat bantu mengajar masih bertaraf 
sekolah vokasional sedangkan keperluan yang dikehendaki oleh kementerian supaya dari 
sudut kualiti naik ke taraf kolej. Jadi, sejauh mana persiapan yang telah diberi dari sudut 
pertambahan, peruntukan termasuk juga kursus kepada guru-guru? Ada guru-guru yang 
memang dulu mengajar di sekolah vokasional, apabila naik ke peringkat kolej, mereka 
masih di tahap yang lama tambahan kalau peralatan-peralatan moden dalam kursus 
kemahiran, elektronik dan sebagainya.   

■1620 

Jadi, ini masalah yang diadukan oleh guru bagaimana mereka tidak diberi 
persiapan yang begitu rapi. Kita bimbang kesannya kita gagal sebagaimana dasar PPSMI 
yang sebelum ini menelan belanja berbilion ringgit tetapi hasilnya, akhirnya, kita tengok apa 
yang sedang berlaku. Ini dasar flip-flop yang merugikan wang negara.  

Begitu juga saya ingin penjelasan berkaitan dengan masalah pelaksanaan PBS 
yang banyak menjadi rungutan guru-guru. Sejauh mana elaun ataupun insentif yang telah 
diberi guru-guru mereka menggunakan peralatan dan sebagainya untuk melaksanakan 
tugasnya di luar waktu kerja, di rumah dan sebagainya untuk key-in data dan sebagainya 
supaya perkara ini berkesan. Jadi, apakah ada elaun tambahan dan sebagainya dan sejauh 
mana perkara ini dipantau oleh pihak kementerian? 

Seterusnya, saya ingin menyentuh berkaitan dengan keperluan asrama di sekolah. 
Terlalu banyak sekolah yang sebenarnya perlu dipantau asramanya yang uzur. Jadi, sejauh 
mana keperluan ini dilihat oleh Kementerian Pendidikan dalam bajet yang telah ditetapkan 
akan datang supaya perkara ini diberi perhatian?  

Begitu juga tentang pelajaran yang ditetapkan sebagaimana dalam bajet 
tambahan ini disebutkan tentang keperluan untuk j-QAF. Jadi, j-QAF ini untuk sekolah 
rendah, sedangkan kita tengok keperluan untuk sekolah agama ini terutama di sekolah 
kebangsaan, bukan sahaja di sekolah rendah malah di sekolah menengah perlu diberi 
perhatian. Begitu juga sekolah di peringkat yang lebih tinggi. Jadi, sejauh mana pihak 
kementerian meneliti perkara ini supaya isu-isu yang berkaitan dengan pelajaran teras 
untuk membina peribadi ini dijadikan keutamaan dalam sistem pendidikan negara untuk 
melahirkan rakyat ataupun pelajar yang berkualiti? Terima kasih Tuan Pengerusi. 

 Tuan Pengerusi: Tuaran. 

 

4.22 ptg. 

Datuk Madius bin Tangau [Tuaran]: Terima kasih Tuan Pengerusi. Saya juga 

ingin bangun membahaskan bagi Maksud B.41 – Kementerian Pendidikan, Butiran 040000 
– Pembangunan Profesionalisme Keguruan.  

Tuan Pengerusi, saya ingin bertanya dalam pelan induk pendidikan yang baru. 
Kita mengucapkan tahniah kepada kerajaan kerana mengambil attitudes keguruan ataupun 
melihat daripada sama ada juga pendidik, guru-guru yang baru diambil. Saya ingin tahu, 
bagaimanakah perkara ini dilaksanakan supaya guru-guru yang kita ambil itu adalah guru-
guru yang benar-benar berjiwa pendidik? Dalam hal ini juga saya difahamkan bahawa tidak 
lama lagi ada terdapat 3,000 guru-guru baru yang akan diambil. Saya ingin tahu, 
bagaimanakah proses untuk pengambilan guru-guru ini, melihat daripada segi pengambilan 
kawasan wilayah?  

Saya ingin mencadangkan di sini jika sekiranya guru-guru baru diambil, maka soal 
wilayah itu harus diambil kira. Contohnya, janganlah kita terlalu mengambil ramai, 
contohnya dari Semenanjung dan dihantar ke Sabah sebab itu juga melibatkan elaun. Itu 
akan menjadi bebanan kepada kerajaan dan sebaliknya dari Sabah dan Sarawak ke 
Semenanjung sebab itu melibatkan elaun dan sebagainya.  



Pertama berkaitan dengan kolej vokasional yang telah dirujuk di bawah Kementerian Pendidikan yang mana saya ingin penjelasan sejauh mana persiapan prasarana. Ini kerana makluman yang kita terima daripada pihak sekolah, alat bantu mengajar masih bertaraf sekolah vokasional sedangkan keperluan yang dikehendaki oleh kementerian supaya dari sudut kualiti naik ke taraf kolej. Jadi, sejauh mana persiapan yang telah diberi dari sudut pertambahan, peruntukan termasuk juga kursus kepada guru-guru? Ada guru-guru yang memang dulu mengajar di sekolah vokasional, apabila naik ke peringkat kolej, mereka masih di tahap yang lama tambahan kalau peralatan-peralatan moden dalam kursus kemahiran, elektronik dan sebagainya. #1620 Jadi, ini masalah yang diadukan oleh guru bagaimana mereka tidak diberi persiapan yang begitu rapi. Kita bimbang kesannya kita gagal sebagaimana dasar PPSMI yang sebelum ini menelan belanja berbilion ringgit tetapi hasilnya, akhirnya, kita tengok apa yang sedang berlaku. Ini dasar flip-flop yang merugikan wang negara. Begitu juga saya ingin penjelasan berkaitan dengan masalah pelaksanaan PBS yang banyak menjadi rungutan guru-guru. Sejauh mana elaun ataupun insentif yang telah diberi guru-guru mereka menggunakan peralatan dan sebagainya untuk melaksanakan tugasnya di luar waktu kerja, di rumah dan sebagainya untuk key-in data dan sebagainya supaya perkara ini berkesan. Jadi, apakah ada elaun tambahan dan sebagainya dan sejauh mana perkara ini dipantau oleh pihak kementerian? Seterusnya, saya ingin menyentuh berkaitan dengan keperluan asrama di sekolah. Terlalu banyak sekolah yang sebenarnya perlu dipantau asramanya yang uzur. Jadi, sejauh mana keperluan ini dilihat oleh Kementerian Pendidikan dalam bajet yang telah ditetapkan akan datang supaya perkara ini diberi perhatian? Begitu juga tentang pelajaran yang ditetapkan sebagaimana dalam bajet tambahan ini disebutkan tentang keperluan untuk j-QAF. Jadi, j-QAF ini untuk sekolah rendah, sedangkan kita tengok keperluan untuk sekolah agama ini terutama di sekolah kebangsaan, bukan sahaja di sekolah rendah malah di sekolah menengah perlu diberi perhatian. Begitu juga sekolah di peringkat yang lebih tinggi. Jadi, sejauh mana pihak kementerian meneliti perkara ini supaya isu-isu yang berkaitan dengan pelajaran teras untuk membina peribadi ini dijadikan keutamaan dalam sistem pendidikan negara untuk melahirkan rakyat ataupun pelajar yang berkualiti? Terima kasih Tuan Pengerusi. Tuan Pengerusi: Tuaran. 4.22 ptg. Datuk Madius bin Tangau [Tuaran]: Terima kasih Tuan Pengerusi. Saya juga ingin bangun membahaskan bagi Maksud B.41- Kementerian Pendidikan, Butiran 040000 - Pembangunan Profesionalisme Keguruan. Tuan Pengerusi, saya ingin bertanya dalam pelan induk pendidikan yang baru. Kita mengucapkan tahniah kepada kerajaan kerana mengambil attitudes keguruan ataupun melihat daripada sama ada juga pendidik, guru-guru yang baru diambil. Saya ingin tahu, bagaimanakah perkara ini dilaksanakan supaya guru-guru yang kita ambil itu adalah guru- guru yang benar-benar berjiwa pendidik? Dalam hal ini juga saya difahamkan bahawa tidak lama lagi ada terdapat 3,000 guru-guru baru yang akan diambil. Saya ingin tahu, bagaimanakah proses untuk pengambilan guru-guru ini, melihat daripada segi pengambilan kawasan wilayah? Saya ingin mencadangkan di sini jika sekiranya guru-guru baru diambil, maka soal wilayah itu harus diambil kira. Contohnya, janganlah kita terlalu mengambil ramai, contohnya dari Semenanjung dan dihantar ke Sabah sebab itu juga melibatkan elaun. Itu akan menjadi bebanan kepada kerajaan dan sebaliknya dari Sabah dan Sarawak ke Semenanjung sebab itu melibatkan elaun dan sebagainya.